钦定古今图书集成/明伦汇编/氏族典/第094卷 > 《唐书》 > 《宰相世系表》
## 钦定古今图书集成/明伦汇编/氏族典/第094卷 > 《唐书》 > 《宰相世系表》

苏氏出自己姓。颛顼裔孙吴回为重黎，生陆，终生樊，
封于昆吾，昆吾之子封于苏，其地邺西苏城是也。苏
忿生为周司寇，世居河内，后徙武功、杜陵，至汉代郡
太守建，徙扶风平陵，封平陵侯，三子：嘉、武、贤。嘉，奉车
都尉。六世孙南阳太守、中陵乡侯。纯字桓公，生章，字
孺文，并州刺史。五世孙魏东平相、都亭刚侯。则，字文
师，四子：恬、愉、遁、援。愉字休豫，晋太常、光禄大夫、尚书
七世孙彤。二子：雅、振。

魏都亭刚侯则第三子遁八世孙绰，周度支尚书。邳
公生威。

赵郡苏氏出自汉并州刺史章之后，因官居赵州，
又有武功苏氏。

苏氏宰相五人：良嗣、瓌、颋、味道、检。